paragraph_text: Yakima, rijeka u SAD.-u, pritoka Columbije u Washingtonu. Yakima izvire iz jezera Keechelus u gorju Cascade kod prijevoja Snoqualmie, i teče 320 kilometara na jugoistok da bi se blizu Kennewicka u okrugu Benton priključila Columbiji. Yakima sa svojim pritocima navodnajva 190,000 hektara (460,000 akara) oranica. Glavne pritoke su joj Cle Elum (48 km) i Teanaway (lijeve), i 121 kilometar duga Naches (desna). Svoje ime dobila je po Yakima Indijancima.